Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 441/14/5505	Liptovský Mikuláš, 17.10.2014
EEČ : 2-39-414-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Hoci bol právoplatným rozsudkom Okresného súdu v Liptovskom Mikuláši sp. zn. 1XXXXX zo dňa 06. 07. 2011  zaviazaný platiť mesačné výživné na svojho syna XXXXX) po 50,- € vždy do 15. dňa v mesiaci do rúk jeho matky XXXXX, trvale bytom Ul. XXXXX XXXXX, okres XXXXX a táto povinnosť mu vyplývala i zo Zákona o rodine, od augusta 2011 doposiaľ, okrem septembra, novembra a decembra 2011, kedy výživné uhradil, mája 2012, kedy zaplatil 110,- €, júla 2012, kedy zaplatil 200,- €, augusta 2012, kedy zaplatil 100,- €, októbra 2012, kedy zaplatil 100,- €, decembra 2012, kedy zaplatil 50,- €, februára 2013, kedy zaplatil 30,- €, júna 2013, kedy zaplatil 150,- €, augusta a októbra 2013, kedy zaplatil po 50,- €, januára 2014, kedy zaplatil 50,- €, februára 2014, kedy zaplatil  20,- €, mája 2014, kedy zaplatil 50,- € si túto povinnosť riadne neplnil a za uvedené obdobie dlhoval na výživnom najmenej 740,- €,

	

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1, ods. 3 písm. b/ Trestného zákona. Obvinený je stíhaný pre skutok, že hoci bol právoplatným rozsudkom Okresného súdu v Liptovskom Mikuláši sp. zn. XXXXX zo dňa 06. 07. 2011  zaviazaný platiť mesačné výživné na svojho syna XXXXX po 50,- € vždy do 15. dňa v mesiaci do rúk jeho matky XXXXX, trvale bytom Ul. XXXXX XXXXX, okres XXXXX a táto povinnosť mu vyplývala i zo Zákona o rodine, od augusta 2011 doposiaľ, okrem septembra, novembra a decembra 2011, kedy výživné uhradil, mája 2012, kedy zaplatil 110,- €, júla 2012, kedy zaplatil 200,- €, augusta 2012, kedy zaplatil 100,- €, októbra 2012, kedy zaplatil 100,- €, decembra 2012, kedy zaplatil 50,- €, februára 2013, kedy zaplatil 30,- €, júna 2013, kedy zaplatil 150,- €, augusta a októbra 2013, kedy zaplatil po 50,- €, januára 2014, kedy zaplatil 50,- €, februára 2014, kedy zaplatil  20,- €, mája 2014, kedy zaplatil 50,- € si túto povinnosť riadne neplnil a za uvedené obdobie dlhoval na výživnom najmenej 740,- €.
	Po ukončení  vyšetrovania podal vyšetrovateľ Odboru kriminálnej polície PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX si svoju  vyživovaciu povinnosť dodatočne splnil, keď  dňa 26. 08. 2014 vložil na účet matky svojho syna  sumu vo výške 790,- € a dňa 12. 09. 2014 sumu 50,- €. Týmto celé dlžné výživné v plnej výške uhradil. Matka dieťaťa potvrdila, že dlžné výživné  bolo uhradené a to i za mesiac október 2014, pričom vo svojej výpovedi uviedla, že počas obdobia, kedy jej otec dieťaťa výživné neplatil, jej syn núdzou netrpel.  
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné  výživné v plnej výške a neplatenie  výživného nemalo na jeho syna trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka